PMIndiaData/PMIndiaSum huggingface dataset:
પ્રધાનમંત્રીએ ભૂતપૂર્વ ઈઝરાયલના પ્રમુખ શિમોન પેરેઝના નિધન પર ઈઝરાયલના લોકો સમક્ષ પોતાની સંવેદના વ્યક્ત કરી

પ્રધાનમંત્રી શ્રી નરેન્દ્ર મોદીએ ભૂતપૂર્વ ઈઝરાયલના પ્રમુખ શિમોન પેરેઝના નિધન પર ઈઝરાયલના લોકો સમક્ષ પોતાની સંવેદના વ્યક્ત કરી હતી. પ્રધાનમંત્રીએ કહ્યું કે, પૂર્વ પ્રમુખ શિમોન પર્સેના રૂપે આપણે એક મહત્વપૂર્ણ વિશ્વ નેતા અને ભારતના મિત્ર ગુમાવ્યા છે. તેમની વિદાયથી વ્યથિત છું. ઈઝારાયેલના લોકો પ્રત્યે આપણી સંવેદનાઓ.
મંત્રીમંડળે આરોગ્ય સુવિધાના ક્ષેત્રમાં સહકાર સ્થાપિત કરવા ભારત અને બહેરિન વચ્ચેની સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે કેન્દ્રીય મંત્રીમંડળની બેઠક યોજાઈ હતી. તેમાં આરોગ્ય સુવિધાનાં ક્ષેત્રમાં સહકાર સ્થાપિત કરવા ભારત અને બહેરિન વચ્ચે થયેલા સમજૂતી કરાર (એમઓયુ)ને મંજૂરી આપવામાં આવી હતી. સમજૂતી કરાર સહકારની નીચેની બાબતોને આવરી લે છેઃ 1. પ્રકાશનો અને સંશોધનનાં પરિણામો સહિત માહિતીનું આદાન-પ્રદાન; 2. સરકારી અધિકારીઓ, શૈક્ષણિક કર્મચારીઓ, શિક્ષકો, નિષ્ણાંતો અને વિદ્યાર્થીઓ દ્વારા મુલાકાતોનું આદાન-પ્રદાન; 3. કાર્યશાળા અને તાલીમ અભ્યાસક્રમોમાં સહભાગીતા; 4. ખાનગી-સરકારી અને શૈક્ષણિક એમ બંને સ્તરે સ્વાસ્થ્ય અને તબીબી સંશોધન પ્રવૃત્તિઓને પ્રોત્સાહન આપવું; અને 5. પરસ્પર નિર્ણય લીધા હોય એ મુજબ સહકારનાં અન્ય કોઈ પણ સરકારી સ્વરૂપો કાર્યકારી જૂથ સહકારની વિસ્તૃત વિગતો આપશે અને આ સમજૂતી કરારનાં અમલ પર નજર રાખશે
પ્રધાનમંત્રીએ પૂર્વ પ્રધાનમંત્રી શ્રી મોરારજીભાઈ દેસાઈને શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી શ્રી મોરારજીભાઈ દેસાઈને શ્રદ્ધાંજલિ આપી છે. એક ટ્વિટમાં, પ્રધાનમંત્રીએ કહ્યું; ''હું અમારા ભૂતપૂર્વ
મંત્રીમંડળે ભારતમાં સતત, સ્થાયી તથા ઓછા કાર્બનના તાપ વિદ્યુત વિકાસને પ્રોત્સાહિત કરવા માટે ભારત તથા જાપાનની વચ્ચે સહેમતીના પૂર્વવ્યાપી પ્રભાવને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે કેન્દ્રીય મંત્રીમંડળે ભારતમાં સતત, સ્થાયી તથા ઓછા કાર્બનના તાપ વિદ્યુત વિકાસને પ્રોત્સાહિત કરવા માટે ભારત તથા જાપાનની વચ્ચે સહેમતિને પૂર્વવ્યાપી પ્રભાવથી મંજૂરી આપી દીધી છે. સહેમતિ જ્ઞાપન પર હસ્તાંક્ષરથી ભારતને સતત, સ્થાયી તથા ઓછા કાર્બનના તાપ વિદ્યુત વિકાસને પ્રોત્સાહન આપવા સંબંધિત વિષયો તથા બાધાઓ દૂર કરવામાં મદદ મળશે. આ વિષયો તથા બાધાઓની ઓળખ પહેલાના શરૂઆતના અધ્યયન, ઉર્જા સક્ષમતા, નવીકરણ તથા આધુનિકીકરણની દિશામાં જારી સહયોગ, નવીકરણ અને આધુનિકીકરણના મૂર્તરૂપ આપવામાં ગતિવિધીઓના સમર્થન તથા કાર્યાન્વયન, જ્ઞાન તથા તાપ વિદ્યુત સંયંત્રો જેવા અલ્ટ્રાસુપર ક્રિટિકલ (સુએસસી) તથા અન્ય પર્યાવરણમુખી ટેકનિકને સમર્થન આપવા માટે ટેક્નોલોજી આદાન – પ્રદાનમાં થઈ. આ તમામ બાબતો ભારત માટે સમગ્ર વિદ્યુત વિકાસ માટે અનુકૂળ છે તથા પ્રાસંગિક નીતિ કાર્યન્વયનમાં સહાયક છે. પ્રસ્તાવમાં નિમ્નલિખિત કાર્યગતિવિધીઓ છે : – 1. ભારતીય વિદ્યુત ક્ષેત્રમાં વર્તમાન તથા ભવિષ્યના નીતિગત પરિણામને અદ્યતન રાખવું. આરએન્ડએમ તથા લાઇફ એક્સટેન્શન (એલઇ)થી નવા વિદ્યુત વિકાસ સુધીના વ્યાપક કવરેજ સાથે. જેવી બાધાઓની ઓળખ પર વિચાર અને તેનું કેન્દ્રીય વિદ્યુત પ્રાધિકરણ (સીએઇ) તથા જાપાન કોલસા ઉર્જા કેન્દ્ર (જેસીઓએએલ) દ્વારા પરસ્પર સહયોગથી સમાધાન. 2. વર્તમાન તથા આપવામાં આવનારી સુવિધાઓ બંને સંબંધિત વિષયોને ચિન્હિત કરવા અને તેમાંથી કોઇ પણનું સંચાલન તથા જાળવણી કરવી. 3. બાકીના જીવન મૂલ્યાંકન (આરએલએ) તથા સશર્ત મૂલ્યાંકન અધ્યયન સહિત સંપૂર્ણ પરીક્ષણ તથા અન્ય ઉપલબ્ધ તથા કારગર ઉપાયને પ્રાથમિકતાની સાથે લાગૂ કરવી. આ શરૂઆતના અધ્યયન તથા સહયોગને અંતર્ગત લક્ષિત વિજળી કેન્દ્રો સુધી સીમિત ન હોવું જોઇએ. સીઇએ તથા જેસીઓએએલ પરસ્પર વિચાર – વિમર્શથી લક્ષિત વિજળીઘરો – એકમોની સંખ્યા નક્કી કરશે. 4. તાપ વિદ્યુત ઉત્પાદન ટેક્નોલોજી આધારિત વિજળી વિકાસના કોઇ પણ મામલામાં ઔચિત્ય સંભાવના પર વિચાર. વિચારમાં વર્તમાન નાણાકિય સાધનોથી ધન પોષણ તથા દ્વીપક્ષીય નાણાકિય યોજનાઓથી ધન પોષણના સંદર્ભમાં વિચાર. 5. દ્વીપક્ષીય – બહુપક્ષીય કમી પૂર્તિ યોજનાઓથી કાર્બન ક્રેડિટ અધિગ્રહણ માટે સંભાવનાઓ પર વિચાર, વિદ્યુત વિકાસના મામલામાં નાણાકિય પક્ષના વિચાર પર આ યોજનાઓને મૂર્તરૂપ આપવામાં આવી શકાશે. 6. ભારતમાં વાર્ષિક કાર્યશાળાને ક્રિયાન્વિત કરવી તથા દ્વિપક્ષીય જ્ઞાન તથા ટેક્નોલોજી આદાન – પ્રદાન કરવા માટે જાપાનમાં સીસીટી હસ્તાંક્ષર કાર્યક્રમ ક્રિયાન્વિત કરવા. 7. સંયુક્ત વાર્ષિક બેઠકનું આયોજન. તેના સંબંધિત પક્ષોમાં પ્રતિનિધિ સામેલ થશે તથા પરિયોજનાના કાર્યાન્વયનમાં સામે આવી રહેલા વિષયો પર વિચાર – વિમર્શ કરશે જેથી પરિયોજનાના પ્રભાવને વધારી શકાય. સંબંધિત પક્ષોની સહેમતિથી કોઇ પણ પ્રાસંગિક પક્ષ – હિતધારક વિશેષ આમંત્રિતના રૂપમાં બેઠકમાં સામેલ થઇ શકે છે.
પ્રધાનમંત્રી શ્રી નાગાલેન્ડની મહિલા વિદ્યાર્થીઓના પ્રતિનિધિમંડળના લોક કલ્યાણ માર્ગ સ્થિત તેમના નિવાસ સ્થાને યજમાન બન્યા

પ્રધાનમંત્રી શ્રી નરેન્દ્ર મોદી આજે વહેલી સવારે લોક કલ્યાણ માર્ગ સ્થિત તેમના નિવાસસ્થાને નાગાલેન્ડની મહિલા વિદ્યાર્થીઓના એક પ્રતિનિધિમંડળના યજમાન બન્યા હતા. એક ભારત શ્રેષ્ઠ ભારત પહેલના ભાગરૂપે પ્રતિનિધિમંડળ દિલ્હીની મુલાકાતે છે. વિદ્યાર્થીઓએ પ્રધાનમંત્રી શ્રીને મળીને ખુશી વ્યક્ત કરી હતી. ફ્રી વ્હીલિંગ વાર્તાલાપમાં, તેઓએ ઉત્તર-પૂર્વ માટેના તેમના વિઝન, નાગાલેન્ડમાં તેમના અનુભવો, યોગનું મહત્વ વગેરે જેવા ઘણા વિષયો પર વડા પ્રધાનના મંતવ્યો વિશે ચર્ચા કરી અને તેમના મંતવ્યો માંગ્યા. વાર્તાલાપ દરમિયાન, પ્રધાનમંત્રી શ્રીએ વિદ્યાર્થીઓને દિલ્હીમાં વિવિધ પ્રવાસન સ્થળોની મુલાકાત લેવા અને અન્વેષણ કરવાના તેમના અનુભવ વિશે પૂછ્યું. તેમણે તેમને દિલ્હીમાં રોકાણ દરમિયાન પીએમ સંગ્રહાલય અને રાષ્ટ્રીય યુદ્ધ સ્મારકની મુલાકાત લેવાની સલાહ પણ આપી હતી. પ્રધાનમંત્રી શ્રી સાથેની પ્રતિનિધિમંડળની બેઠકનું આયોજન રાષ્ટ્રીય મહિલા આયોગ દ્વારા કરવામાં આવ્યું હતું.
પ્રધાનમંત્રીએ કટોકટીનો વિરોધ કરનારા લોકોને યાદ કર્યા

પ્રધાનમંત્રી, શ્રી નરેન્દ્ર મોદી એ બધા મહાનુભાવોને યાદ કર્યા જેમણે કટોકટીનો પ્રતિકાર કર્યો અને ભારતીય લોકશાહીનું રક્ષણ કર્યું. કટોકટીની વર્ષગાંઠ પર ટ્વીટની શ્રેણીમાં પ્રધાનમંત્રીએ જણાવ્યું કે, “#ડાર્કડેઝઓફ ઈમરજન્સી ક્યારેય ભૂલી શકાતી નથી. 1975 થી 1977ના સમયગાળામાં સંસ્થાઓનો વ્યવસ્થિત વિનાશ જોવા મળ્યો હતો. ચાલો આપણે ભારતની લોકશાહી ભાવનાને મજબૂત બનાવવા, અને આપણા બંધારણમાં સમાવિષ્ટ મૂલ્યો પ્રમાણે જીવવા માટે શક્ય તેટલું બધું કરવા પ્રતિબદ્ધ થઈએ. આ રીતે કોંગ્રેસે આપણા લોકશાહી સિધ્ધાંતોને કચડી નાખ્યા. આપણે તે બધા મહાન નેતાઓને યાદ કરીએ, જેમણે કટોકટીનો પ્રતિકાર કર્યો અને ભારતીય લોકશાહીનું રક્ષણ કર્યું. #ડાર્કડેઝ ઓફ ઈમરજન્સી” https://instagram.com/p/
પ્રધાનમંત્રીએ રાષ્ટ્રીય શિક્ષક પુરસ્કાર 2018નાં વિજેતાઓ સાથ વાતચીત કરી

પ્રધાનમંત્રી શ્રી નરેન્દ્ર મોદીએ આજે લોક કલ્યાણ માર્ગ પર રાષ્ટ્રીય શિક્ષક પુરસ્કાર 2018નાં વિજેતાઓ સાથે વાતચીત કરી હતી. પ્રધાનમંત્રીએ પુરસ્કાર વિજેતાઓને તેમનાં અસાધારણ કાર્ય માટે અભિનંદન આપ્યાં હતાં. તેમણે શિક્ષકોને દરેક વિદ્યાર્થીનાં જીવનને બદલવામાં સતત પ્રયાસ કરવાનો આગ્રહ કર્યો હતો. પ્રધાનમંત્રીએ વાતચીતમાં શિક્ષણ સહાયક સ્વરૂપે ટેકનોલોજીનાં મહત્ત્વની ચર્ચા કરી હતી. તેમણે શિક્ષકો સાથે વિવિધ દૈનિક સમસ્યાઓનું સમાધાન કરવા માટે વિદ્યાર્થીઓને મનોમંથન કરવા માટે પ્રોત્સાહન આપવાનું કહ્યું હતું. તેમણે પુરસ્કાર વિજેતાઓને કહ્યું હતું કે, તેઓ દરેક બાળકોને અવસરો પ્રદાન કરે અને કોઈ વિદ્યાર્થીઓને બંધનોમાં ન રાખે. પ્રધાનમંત્રીએ વિદ્યાર્થીઓ વચ્ચે સર્જનાત્મકતા પર ભાર મૂક્યો હતો. તેમણે કહ્યું હતું કે, સર્જનાત્મકતાને પ્રોત્સાહન બાળકો માટે સ્વપ્રેરણા સ્વરૂપે કામ કરશે અને તેઓ આપમેળે સ્પર્ધક બનવામાં સક્ષમ બનશે. તેમણે જણાવ્યું હતું કે, વિવિધ વિષયો પર વિદ્યાર્થીઓની સલાહને સમજવી મહત્ત્વપૂર્ણ છે. તેમણે શિક્ષકોને કહ્યું હતું કે, તેઓ પોતાની અંદર એક વિદ્યાર્થીને જીવંત રાખે અને એમાંથી શીખે. પ્રધાનમંત્રી સાથે વાતચીતમાં પુરસ્કાર વિજેતાઓએ શાળાઓમાં સાર્થક પરિવર્તન લાવવા માટે પોતાનાં કાર્યો વિશે જાણકારી આપી હતી. શિક્ષકોએ અટલ ટિંકરિંગ લેબની ચર્ચા કરીને જણાવ્યું હતું કે, એનાથી વિદ્યાર્થી નવાચાર અને ટેકનોલોજીનાં ઉપયોગમાં સક્ષમ થયા છે. આ પ્રસંગે માનવ સંસાધન વિકાસ મંત્રી શ્રી રમેશ પોખરિયાલ અને માનવ સંસાધન વિકાસ રાજ્ય મંત્રી શ્રી સંજય શામરાવ ધોત્રે પણ ઉપસ્થિત હતા.
પ્રધાનમંત્રી શ્રી નરેન્દ્ર મોદીએ ‘પ્રગતિ’ના માધ્યમથી વિચારોનું આદાનપ્રદાન કર્યું

તમામ આયોજનોનું સમયસર અમલીકરણ થઈ શકે અને પરિવર્તન લાવવા માટે સક્રિયપણે રાજકીય કારભાર ચલાવી શકાય (પ્રો એક્ટિવ ગવર્નન્સ) તે માટેના આઈસીટી આધારિત મલ્ટી મોડેલ પ્લેટફોર્મ ‘પ્રગતિ’ના માધ્યમથી વિચારોનું આદાનપ્રદાન કરવા માટેના 15મા સત્રના ચેરમેન તરીકે બુધવારે પ્રધાનમંત્રી શ્રી નરેન્દ્ર મોદી ઉપસ્થિત રહ્યા હતા. આ સત્રમાં પ્રધાનમંત્રીએ આવકવેરા વિભાગ દ્વારા કરવામાં આવતા વહીવટના સંદર્ભમાં કરદાતાઓ દ્વારા મોટી સંખ્યામાં કરવામાં આવી રહેલી ફરિયાદો અંગે ચિંતા વ્યક્ત કરવામાં આવી હતી અને આ ફરિયાદો ઉકેલવાની દિશામાં કેટલી પ્રગતિ થઈ છે તેનું પુનરવલોકન કર્યું હતું. પ્રધાનમંત્રીએ આ બાબતના સંદર્ભમાં કહ્યું હતું કે આ સમસ્યાના ઉકેલ માટે એક મિકેનિઝમ-યંત્રણા-સિસ્ટમ ઊભી કરવાની જરૂર છે. આ સમસ્યાઓનો વહેલામાં વહેલો ઉકેલ લાવી શકાય તે માટે વધુમાં વધુ શક્ય હોય ત્યાં સુધી ટેક્નોલોજીનો ઉપયોગ કરવા તેમણે આવકવેરાના અધિકારીઓને અનુરોધ પણ કર્યો હતો. આ બેઠક દરમિયાન પ્રધાનમંત્રીએ પ્રધાનમંત્રી ખનીજ ક્ષેત્ર કલ્યાણ યોજનાના અમલીકરણની બાબતમાં કેટલી પ્રગતિ થઈ છે તેનું પણ પુનરવલોકન કર્યું હતું. દેશના ખનીજ સમૃદ્ધ 12 રાજ્યો દ્વારા અત્યાર સુધીમાં રૂપિયા 3214 કરોડ એકત્રિત કરવામાં આવ્યા હોવાની બાબતની પણ આ બેઠકમાં નોંધ લેવામાં આવી હતી. તેમ જ બાર રાજ્યો આવનારા દિવસોમાં તેનાથીય વધુ રકમ એકત્રિત કરે તેવી અપેક્ષા રાખવામાં આવી રહી છે. આ ભંડોળનો ઉપયોગ કરવા માટે એક સરખી પ્રક્રિયા અને પદ્ધતિ વિકસાવવાની દિશામાં કામ કરવા માટે પણ તેમણે સંબંધિત અધિકારીઓને વિનંતી કરી હતી. ખનીજનો વિપુલ જથ્થો ધરાવતા જિલ્લાઓમાં વસતા આદિવાસીઓ સહિતના પછાત સમાજ-સમુદાયના લોકોને વધુમાં વધુ લાભ મળી શકે તેવી વ્યવસ્થા કરવા તેમણે અધિકારીઓને જણાવ્યું હતું. આ બેઠકમાં પ્રધાનમંત્રીએ રાજસ્થાન, આસામ, મેઘાલય, સિક્કીમ, પશ્ચિમ બંગાળ, મહારાષ્ટ્ર, ઓરિસ્સા, ઝારખંડ, બિહાર, ઉત્તર પ્રદેશ,ઉત્તરાખંડ તથા જમ્મુ અને કાશ્મીર સહિતના અનેક રાજ્યોમાં પથારાયેલા વીજળી, રેલવે અને રસ્તાને લગતા માળખાકીય સુવિધાઓ માટેના મહત્વના પ્રોજેક્ટમાં અત્યાર સુધીમાં કેટલી પ્રગતિ થઈ છે તેનું પણ પુનરવલોકન કર્યું હતું.
કેબિનેટે પૂર્વ સંરક્ષણમંત્રી અને ચાર વખત ગોવાના મુખ્યમંત્રી રહેલા સ્વ. શ્રી મનોહર પર્રિકરને શ્રદ્ધાંજલિના ચિહ્ન તરીકે, ગ્રીનફિલ્ડ ઇન્ટરનેશનલ એરપોર્ટ મોપા, ગોવાના ‘મનોહર ઇન્ટરનેશનલ એરપોર્ટ – મોપા, ગોવા’ તરીકે નામકરણ કરવા માટે પૂર્વ પોસ્ટ ફેક્ટો મંજૂરી આપી

માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે સ્વ. શ્રી મનોહર પર્રિકર, ભૂતપૂર્વ સંરક્ષણ પ્રધાન અને ચાર વખત ગોવાના મુખ્યમંત્રીને શ્રદ્ધાંજલિ રૂપે ગ્રીનફિલ્ડ ઈન્ટરનેશનલ એરપોર્ટ મોપા, ગોવાને 'મનોહર ઈન્ટરનેશનલ એરપોર્ટ – મોપા, ગોવા' નામ આપવા માટે તત્કાલીન અનુમોદન આપ્યું છે. ગોવા રાજ્યના લોકોની પ્રિય આકાંક્ષાઓને પરિપૂર્ણ કરવા માટે, ગોવાના માનનીય મુખ્યમંત્રીએ ગ્રીનફિલ્ડ ઇન્ટરનેશનલ એરપોર્ટ, મોપા, ગોવાનું નામ બદલીને ‘મનોહર ઇન્ટરનેશનલ એરપોર્ટ – મોપા ગોવા રાખવાના ગોવા રાજ્ય સરકારના કેબિનેટના સર્વાનુમતે નિર્ણયની જાણ કરી. મોપા, ગોવાના ગ્રીનફિલ્ડ એરપોર્ટનું ડિસેમ્બર, 2022માં માનનીય પ્રધાનમંત્રી દ્વારા ઉદ્ઘાટન કરવામાં આવ્યું હતું. આધુનિક ગોવાના નિર્માણમાં તેમના યોગદાનને માન્યતા આપવા માટે આ એરપોર્ટનું નામ સ્વ. ડૉ. મનોહર પર્રિકર, ભૂતપૂર્વ મુખ્યમંત્રી અને ભારતના ભૂતપૂર્વ રક્ષા મંત્રીના નામ પરથી રાખવામાં આવ્યું છે.
પ્રધાનમંત્રીએ હિમાચલ પ્રદેશના લોકોને રાજ્યના સ્થાપના દિવસ નિમિત્તે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ હિમાચલ પ્રદેશના લોકોને રાજ્યના સ્થાપના દિવસ નિમિત્તે શુભેચ્છા પાઠવી છે. પ્રધાનમંત્રીએ કહ્યું કે, હિમાચલ પ્રદેશના લોકોને રાજ્યના સ્થાપના દિવસ પર શુભેચ્છાઓ. આ રાજ્ય પ્રાકૃતિક સુંદરતા અને વીરતાની ભૂમિ છે, રાજ્ય આવનારા વર્ષોમાં વધુ સમૃદ્ધિ પ્રાપ્ત કરશે. હું પ્રાર્થના કરું છું કે રાજ્યના લોકો ખુશી અને સારુ સ્વાસ્થ્ય પ્રાપ્ત કરે.
પ્રધાનમંત્રીએ મહાત્મા ગાંધીને તેમની જયંતી પર નમન કર્યા

પ્રધાનમંત્રી શ્રી નરેન્દ્ર મોદીએ મહાત્મા ગાંધીને તેમની જયંતી પર શ્રદ્ધાંજલિ આપી છે. શ્રી મોદીએ લોકોને ગાંધીજીને શ્રદ્ધાંજલિ રૂપે ખાદી અને હસ્તકલા ઉત્પાદનો ખરીદવા વિનંતી કરી છે. તેમણે મહાત્મા ગાંધી વિશેના તેમના વિચારોનો વીડિયો પણ શેર કર્યો છે. એક ટ્વીટમાં, પ્રધાનમંત્રીએ કહ્યું; "#ગાંધીજયંતી પર મહાત્મા ગાંધીને શ્રદ્ધાંજલિ અર્પું છું. આ ગાંધી જયંતી એથી પણ વિશેષ છે કારણ કે ભારત આઝાદી કા અમૃત મહોત્સવની ઉજવણી કરી રહ્યું છે. બાપુના આદર્શો પર હંમેશા જીવંત રહો. હું તમને બધાને ગાંધીજીને શ્રદ્ધાંજલિ તરીકે ખાદી અને હસ્તકલા ઉત્પાદનો ખરીદવાની પણ વિનંતી કરું છું."
પ્રધાનમંત્રીએ પાકિસ્તાનના પ્રધાનમંત્રી સાથે વાત કરી ભૂકંપમાં થયેલી જાનહાનિ બદલ સાંત્વના પાઠવી હતી અને ભારત તરફથી શક્ય તમામ મદદ  કરવા જણાવ્યું

પ્રધાનમંત્રી શ્રી નરેન્દ્ર મોદીએ પાકિસ્તાનના પ્રધાનમંત્રી શ્રી નવાઝ શરીફ સાથે વાત કરીને ભૂકંપને કારણે થયેલી જાનહાનિ બદલ સાંત્વના પાઠવતા ભારત તરફથી પાકિસ્તાનને શક્ય તમામ સહાય આપવાનું જણાવ્યું હતું. પ્રધાનમંત્રી શ્રી નરેન્દ્ર મોદીએ જણાવ્યું હતું કે તેમણે પ્રધાનમંત્રી શ્રી નવાઝ શરીફ સાથે વાત કરી છે અને ભૂકંપમાં જીવ ગુમાવનારા માટે દિલસોજી વ્યક્ત કરીને સંભવ તમામ મદદ માટે તૈયારી દર્શાવી છે. તેમણે ગીતાને ભારત પરત તેના ઘેર પહોંચાડવા માટે પ્રધાનમંત્રી નવાઝ શરીફનો આભાર પણ વ્યક્ત કર્યો હતો.
પ્રધાનમંત્રીએ રાણી લક્ષ્મીબાઈને તેમની જયંતી પર યાદ કર્યા

પ્રધાનમંત્રી શ્રી નરેન્દ્ર મોદીએ રાણી લક્ષ્મીબાઈને તેમની જયંતી પર યાદ કર્યા છે. શ્રી મોદીએ કહ્યું કે તેમના સાહસ અને આપણા રાષ્ટ્ર માટે અમૂલ્ય યોગદાનને ક્યારેય ભૂલી શકાય નહીં. પ્રધાનમંત્રીએ ટ્વીટ કર્યું; "રાણી લક્ષ્મીબાઈને તેમની જયંતી પર યાદ કરીએ છીએ. તેમના સાહસ અને આપણા રાષ્ટ્ર માટેના સ્મારક યોગદાનને ક્યારેય ભૂલી શકાય નહીં. તેઓ સંસ્થાનવાદી શાસન સામેના તેમના અડગ વિરોધ માટે પ્રેરણાના સ્ત્રોત છે. ગયા વર્ષે આ દિવસે મારી ઝાંસીની મુલાકાતની ઝલક શેર કરી છે."
પ્રધાનમંત્રીએ મલેશિયાના ભૂતપૂર્વ કેબિનેટ મંત્રી તુન ડૉ. એસ. સેમી વેલુના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મલેશિયાના ભૂતપૂર્વ કેબિનેટ મંત્રી અને મલેશિયાના પ્રથમ પ્રવાસી ભારતીય સમ્માન પુરસ્કાર વિજેતા તુન ડૉ. એસ. સેમી વેલ્લુના નિધન પર ઘેરા શોકની લાગણી વ્યક્ત કરી છે. એક ટ્વીટમાં, પ્રધાનમંત્રીએ કહ્યું; "મલેશિયાના ભૂતપૂર્વ કેબિનેટ મંત્રી અને મલેશિયાના પ્રથમ પ્રવાસી ભારતીય સમ્માન પુરસ્કાર વિજેતા તુન ડૉ. એસ. સેમી વેલ્લુના નિધનથી વ્યથિત છું. તેમના પરિવાર પ્રત્યે હૃદયપૂર્વક સંવેદના. ઓમ શાંતિ."
પ્રધાનમંત્રીએ બાબુ જગજીવન રામને તેમની જયંતી નિમિતે શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ બાબુ જગજીવન રામને તેમની જયંતી નિમિતે શ્રદ્ધાંજલિ આપી હતી. પ્રધાનમંત્રીએ એક ટ્વીટમાં કહ્યું, “સ્વતંત્રતા સેનાની અને સામાજિક ન્યાયની પ્રબળતાથી તરફેણ કરનારા બાબુ જગજીવન રામને તેમની જયંતી નિમિતે વિનમ્ર શ્રદ્ધાંજલિ. સમાજના શોષિતો અને વંચિતોના ઉત્થાન માટે તેમના અસરકારક પ્રયાસો હંમેશા પ્રેરણાસ્ત્રોત બની રહેશે.”
પ્રધાનમંત્રીએ પીઢ તેલુગુ અભિનેતા, શ્રી કૈકલા સત્યનારાયણના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પીઢ તેલુગુ અભિનેતા શ્રી કૈકલા સત્યનારાયણના નિધન પર ઊંડો શોક વ્યક્ત કર્યો છે. પ્રધાનમંત્રી ટ્વીટ કર્યું; "વિખ્યાત ફિલ્મ અભિનેતા શ્રી કૈકલા સત્યનારાયણ ગારુના નિધનથી વ્યથિત છું. તેઓ તેમની નોંધપાત્ર અભિનય કુશળતા અને વિવિધ ભૂમિકાઓ માટે પેઢીઓથી લોકપ્રિય હતા. મારા વિચારો તેમના પરિવાર અને પ્રશંસકો સાથે છે. ઓમ શાંતિ."
મંત્રીમંડળે ટેક્સટાઇલ ક્ષેત્રને ટેકો આપવા રાજ્ય અને કેન્દ્ર સરકાર સાથે સંલગ્ન કરવેરા માફ કરવાની યોજનને મંજૂરી આપી

પ્રધાનમંત્રી નરેન્દ્ર મોદીનાં અધ્યક્ષતામાં મંત્રીમંડળની બેઠકમાં ટેક્સટાઇલ ક્ષેત્રને ટેકો આપવા રાજ્ય અને કેન્દ્ર સરકાર સાથે સંલગ્ન કરવેરા માફ કરવાની યોજનાને મંજૂરી આપવામાં આવી છે. તેનાથી સરકાર સીવાયેલા તૈયાર કપડાની નિકાસ માટેનાં દર શૂન્ય કરવા મટે વિવિધ પગલાં લેવા સક્ષમ બનશે. લાભ: પ્રસ્તાવિત પગલા ટેક્સટાઇલ ક્ષેત્રને સ્પર્ધાત્મક બનાવશે એવી અપેક્ષા છે. એપેરેલ અને તૈયાર કપડાનાં ક્ષેત્રને રાજ્ય સરકાર અને કેન્દ્ર સરકારનાં તમામ કરવેરામાંથી માફી આપવાથી શૂન્ય દરે નિકાસ થઈ શકશે, જેથી નિકાસ બજારોમાં ભારતની સ્પર્ધાત્મકતા વધશે તથા ટેક્સટાઇલ અને એપેરલ ક્ષેત્રની સમાન અને સમાવેશી વૃદ્ધિ સુનિશ્ચિત થશે.
કેન્દ્રીય મંત્રિમંડળે નાગર વિમાનન મહાનિદેશાલય અને ફ્રાન્સ નાગરિક વિમાનન ઓથોરિટી વચ્ચે સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળની બેઠકમાં નાગર વિમાનન મહાનિદેશાલય (ડીજીસીએ) અને ફ્રાન્સના નાગર વિમાનન ઓથોરિટી (ડીજીસીએ) વચ્ચે સમજૂતી કરારને મંજૂરી આપી છે. આ બંને સંગઠનો વચ્ચે આંતરરાષ્ટ્રીય નાગર ઉડ્ડયન સંગઠન (આઈસીએઓ)ના માનકો અને ભલામણોની કરાયેલી કાર્યપ્રણાલીના અમલીકરણ અને પ્રોત્સાહન માટે તકનીકી સહયોગ કાર્યક્રમને લાગુ કરાશે. આ સંબંધમાં સમજૂતી કરાર પર બંને સરકારોની મંજૂરી બાદ હસ્તાક્ષર કરાશે અને તેમની મર્યાદા ચાર વર્ષની રહેશે. તકનીકી સહયોગ કાર્યક્રમ નાગર વિમાનન મહાનિદેશાલયના અધિકારીઓના કૌશલ અને વિશેષજ્ઞતામાં વૃદ્ધિમા લાભદાયક સિદ્ધ થશે. સમજૂતી કરારથી બંને પક્ષોની વચ્ચે એન્જીનીયરો, તકનીકી કર્મચારીઓ અને પ્રબંધકો વગેરેને પ્રશિક્ષણ આપવાના સહયોગમાં પણ લાભ મળશે. આમાં ડીજીસીએ અને ડીજીએસીને સમાન રૂપથી રૂચિવાળા કોઈ અન્ય વિષયોનો પણ સમાવેશ કરી શકાશે. આ ઉદ્દેશ્ય માટે બંને પક્ષ નીચે જણાવેલ કાર્યો દ્વારા સહયોગ કરશે. 1. લક્ષ્યની પ્રાપ્તિ માટે વિભિન્ન તકનીકીથી સંબંધિત જાણકારીનું આદાન-પ્રદાન 2. ભારતમાં પ્રશિક્ષણ કાર્યક્રમો માટે ફ્રાન્સના વિશેષજ્ઞો અને પ્રશિક્ષકોને મોકલવા અને 3. ફ્રાન્સમાં પ્રશિક્ષણ કાર્યક્રમો માટે ભારતના વિશેષજ્ઞો અને પ્રશિક્ષકોને સુવિધા પૂરી પાડવી. આ સહમતિ પત્ર અંતર્ગત ભારતના ડીજીસીએ અને ફ્રાન્સના ડીજીએસી વચ્ચે ખાસ ગતિવિધિઓને બંને પક્ષો વચ્ચે યોગ્ય સહમતિથી પૂરી કરી શકાશે.
મંત્રીમંડળે 6 કરોડ ગ્રામીણ કુટુંબોને આવરી લેતા ‘પ્રધાનમંત્રી ગ્રામીણ ડિજિટલ સાક્ષરતા અભિયાન’ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં 6 કરોડ ગ્રામીણ કુટુંબોને ડિજિટલ રીતે સાક્ષર બનાવવા ‘પ્રધાનમંત્રી ગ્રામીણ ડિજિટલ સાક્ષરતા અભિયાન’ (પીએમજીદિશા)ને મંજૂરી આપી છે. ગ્રામીણ ભારતમાં માર્ચ, 2019 સુધીમાં ડિજિટલ સાક્ષરતા વધારવા આ પ્રોજેક્ટ માટે રૂ. 2,351.58 કરોડ અંકિત કરવામાં આવ્યા છે. આ કેન્દ્રીય બજેટ 2016-17માં નાણાં મંત્રીએ કરેલી જાહેરાતને અનુરૂપ છે. પીએમજીદિશા દુનિયામાં સૌથી મોટા ડિજિટલ સાક્ષરતા કાર્યક્રમોમાંનો એક બનશે તેવી અપેક્ષા છે. આ યોજના હેઠળ નાણાકીય વર્ષ 2016-17માં 25 લાખ ઉમેદવારોને, નાણાકીય વર્ષ 2017-18માં 275 લાખ ઉમેદવારોને અને નાણાકીય વર્ષ 2018-19માં 300 લાખ ઉમેદવારોને તાલીમ આપવામાં આવશે. આ કાર્યક્રમ તમામ વિસ્તારોમાં સમાન રીતે પહોંચે એ માટે 250,000 ગ્રામ પંચાયતોમાંથી દરેક પંચાયત સરેરાશ 200થી 300 ઉમેદવારોની નોંધણી કરશે તેવી અપેક્ષા છે. ડિજિટલી સાક્ષર વ્યક્તિઓ કમ્પ્યુટર્સ/ડિજિટલ એક્સેસ ડિવાઇઝ (ટેબ્લેટ્સ, સ્માર્ટ ફોન વગેરે જેવા)નો ઉપયોગ કરી શકશે, ઇમેલ મોકલી અને મેળવી શકશે, ઇન્ટરનેટ બ્રાઉઝ કરી શકશે, સરકારી સેવાઓ મેળવી શકશે, માહિતી માટે શોધખોળ કરી શકશે, કેશલેસ વ્યવહારો હાથ ધરી શકશે અને આ રીતે રાષ્ટ્રનિર્માણની પ્રક્રિયામાં સક્રિયપણે સહભાગી થવા આઇટીનો ઉપયોગ કરી શકશે. યોજનાનો અમલ નિયુક્ત રાજ્ય અમલીકરણ સંસ્થાઓ, જિલ્લા ઇ-ગવર્નન્સ સોસાયટી (ડીઇજીએસ) વગેરે મારફતે રાજ્યો/કેન્દ્રશાસિત પ્રદેશો સાથે સક્રિય ભાગીદારીમાં ઇલેક્ટ્રોનિક્સ અને આઇટી મંત્રાલયના સંપૂર્ણ નિરીક્ષણ હેઠળ થશે. પૃષ્ઠભૂમિ: શિક્ષણ 2014 પર 7મા એનએસએસઓ સર્વે મુજબ, ફક્ત 6 ટકા ગ્રામીણ કુટુંબો કમ્પ્યુટર ધરાવે છે. આ સૂચવે છે કે 15 કરોડથી વધારે ગ્રામીણ કુટુંબો (@ 16.85 કરોડ કુટુંબોમાં 94 ટકા) પાસે કમ્પ્યુટર નથી અને નોંધપાત્ર પ્રમાણમાં આ કુટુંબો ડિજિટલી સાક્ષરતા મેળવવાની શક્યતા ધરાવે છે. ડિજિટલ ઇન્ડિયા કાર્યક્રમ હેઠળ શરૂ કરવામાં આવેલ પીએમજીદિશા ગ્રામીણ વિસ્તારોમાં 6 કરોડ કુટુંબોને ડિજિટલી સાક્ષર બનાવશે. તેનાથી નાગરિકો માહિતી, જ્ઞાન અને કુશળતા મેળવીને કમ્પ્યુટર્સ/ડિજિટલ એક્સેસ ઉપકરણોનો ઉપયોગ કરવા સક્ષમ બનશે. સરકાર મોબાઇલ ફોન્સ મારફતે કેશલેસ વ્યવહારો પર ભાર મૂકતી હોવાથી અભ્યાસક્રમની સામગ્રીમાં ડિજિટલ વોલેટ્સ, મોબાઇલ બેન્કિંગ, યુનિફાઇડ પેમેન્ટ ઇન્ટરફેસ (યુપીઆઇ), અનસ્ટ્રક્ચર્ડ સપ્લીમેન્ટરી સર્વિસ ડેટા (યુએસએસડી) અને આધાર અનેબલ્ડ પેમેન્ટ સિસ્ટમ (એઇપીએસ) વગેરે પર ભાર મૂકવામાં આવશે.
પ્રધાનમંત્રી શ્રીએ મહિલા એશિયા કપ જીતવા બદલ ભારતીય મહિલા ક્રિકેટ ટીમને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ભારતીય મહિલા ક્રિકેટ ટીમને 7મો મહિલા એશિયા કપ જીતવા બદલ અભિનંદન પાઠવ્યા છે. ઈન્ટરનેશનલ ક્રિકેટ કાઉન્સિલના ટ્વીટના જવાબમાં પ્રધાનમંત્રી શ્રીએ કહ્યું; "આપણી મહિલા ક્રિકેટ ટીમ તેમની ધીરજ અને દક્ષતાથી આપણને ગર્વનો અનુભવ કરાવે છે! મહિલા એશિયા કપ જીતવા બદલ ટીમને અભિનંદન. તેઓએ ઉત્કૃષ્ટ કૌશલ્ય અને ટીમ વર્ક દર્શાવ્યું છે. ખેલાડીઓને તેમના આગામી પ્રયાસો માટે શુભેચ્છાઓ."
પ્રધાનમંત્રીએ વિજય દિવસ પ્રસંગે, 1971ના યુદ્ધમાં લડનારા સૈનિકોને સલામી આપી.

પ્રધાનમંત્રી શ્રી નરેન્દ્ર મોદીએ વિજય દિવસ પ્રસંગે, 1971ના યુદ્ધમાં લડનારા સૈનિકોને સલામી આપી હતી. પ્રધાનમંત્રીએ કહ્યું કે, “વિજય દિવસ પર આપણે 1971માં જે સૈનિકો લડ્યા હતા અને આપણા રાષ્ટ્રની ખંતપૂર્વક રક્ષા કરી હતી તેમને આપણે સલામ કરીએ. દરેક ભારતીયને તેમની હિંમત અને સેવા પર ગર્વ છે.”
મંત્રીમંડળે (એ) ટ્રેડમાર્ક રજિસ્ટ્રેશનનાં ઉદ્દેશ માટે ચીજવસ્તુઓ અને સેવાઓનાં આંતરરાષ્ટ્રીય વર્ગીકરણ વિશે નાઇસ સમજૂતી,

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે – (એ) ટ્રેડમાર્ક રજિસ્ટ્રેશનનાં ઉદ્દેશ માટે ચીજવસ્તુઓ અને સેવાઓનાં આંતરરાષ્ટ્રીય વર્ગીકરણ વિશે નાઇસ સમજૂતી, (બી) ટ્રેડમાર્કનાં પ્રતિકાત્મક તત્વોનું આંતરરાષ્ટ્રીય વર્ગીકરણ સ્થાપિત કરવા માટે વિયેના સમજૂતી, (સી) ઔદ્યોગિક ડિઝાઇનો માટે આંતરરાષ્ટ્રીય વર્ગીકરણ સ્થાપિત કરવા માટે લોકાર્નો સમજૂતીમાં ભારતનાં પ્રવેશના પ્રસ્તાવને મંજૂરી આપી દીધી છે. નાઇસ, વિયેના અને લોકાર્નો સમજૂતીમાં પહોંચ સ્થાપિત કરવાથી વૈશ્વિક સ્વરૂપે અપનાવવામાં આવતી વર્ગીકરણ પદ્ધતિઓ અનુસાર ટ્રેડમાર્ક અને ડિઝાઈનની ઉપયોગિતાનાં પરીક્ષણ માટે વર્ગીકરણ વ્યવસ્થાઓ સાથે તાલમેળથી ભારતમાં બૌદ્ધિક સંપદા કાર્યાલયને મદદ મળશે. એનાથી ભારતીય ડિઝાઇનો, પ્રતીકાત્મક તત્વો અને વસ્તુઓનું આંતરરાષ્ટ્રીય વર્ગીકરણ કરવાની વ્યવસ્થાઓમાં સામેલ કરવાની તક મળશે. આ પહોંચથી ભારતમાં આઈપી સંરક્ષણનાં સંબંધમાં વિદેશી રોકાણકારોમાં વિશ્વાસ સ્થાપિત થવાની આશા છે. આ પહોંચથી સમજૂતી અંતર્ગત વર્ગીકરણોની સમીક્ષા અને સંશોધન વિશે નિર્ણય લેવાની પ્રક્રિયાઓમાં અધિકારોનો ઉપયોગ કરવામાં પણ સરળતા રહેશે.
ઈમારતોના બાંધકામ અને તોડી પાડવામાં નીકળતા બગાડના રીસાયક્લિંગ માટે નોર્વેની સંસ્થા એસઆઈએનટીઈએફ અને સેન્ટ્રલ પબ્લિક વર્ક્સ ડિપાર્ટમેન્ટ (સીપીડબલ્યુડી) વચ્ચે સમજૂતી કરાર

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રિય મંત્રીમંડળે નોર્વેની સંસ્થા એસઆઈએનટીઈએફ અને સેન્ટ્રલ પબ્લિક વર્ક્સ ડિપાર્ટમેન્ટ (સીપીડબલ્યુડી) વચ્ચે ભારતમાં માનવસંસાધન ક્ષમતા નિર્માણ વિકાસ અને ઈમારતોના બાંધકામ દરમિયાન અને ઈમારતોને તોડી પાડતાં નીકળતા બગાડ કે કચરાને પ્રક્રિયા દ્વારા પુનઃઉપયોગી બનાવવા (રિસાયક્લિંગ)ના ક્ષેત્રે વૈજ્ઞાનિક સંશોધન માટેના સમજૂતી કરારને મંજૂરી આપી છે. પશ્ચાદ્ ભૂમિકા બીજી ઓક્ટોબર, 2014ના રોજ પ્રધાનમંત્રી શ્રીએ સ્વચ્છ ભારત મિશન શરૂ કર્યું અને આ પ્રચંડ લોકચળવળ હેઠળ ભારતને સ્વચ્છ બનાવવા માટે લોકોને આહ્વાન કર્યું. ભારતમાં બાંધકામ ઉદ્યોગ દર વર્ષે આશરે 10-12 મિલિયન ટન જેટલો બગાડ પેદા કરે છે. મકાનો અને રસ્તાઓના બાંધકામ ક્ષેત્રે કપચી વગેરે મિશ્રણોની ભારે માંગ હોવા છતાં માંગ અને પુરવઠા વચ્ચે નોંધપાત્ર તફાવત રહે છે. ઈમારતોના બાંધકામ અને તોડી પાડવાની પ્રક્રિયા દરમિયાન થતા બગાડના રિસાયક્લિંગ દ્વારા આ તફાવત કેટલેક અંશે ઓછો કરી શકાય તેમ છે. ઈંટો, લાકડાના ટાઈલ્સ, ધાતુ વગેરે જેવી કેટલીક વસ્તુઓનો ફેરવપરાશ અને રિસાયક્લિંગ શક્ય છે. ઈમારતોના બાંધકામ અને તોડવાની પ્રક્રિયામાં જે બગાડ નીકળે છે, તેમાં 50 ટકા હિસ્સો કોંક્રિટ અને ચૂનાના પથ્થર હોય છે અને હાલમાં ભારતમાં તેનું રિસાયક્લિંગ થતું નથી.
પ્રધાનમંત્રીએ લોકોને દુર્ગા અષ્ટમીની શુભકામનાઓ પાઠવી

પ્રધાનમંત્રી શ્રી નરેન્દ્ર મોદીએ દુર્ગા અષ્ટમી પર લોકોને શુભકામનાઓ પાઠવી છે. પ્રધાનમંત્રીએ પોતાના સંદેશમાં કહ્યું કે, ‘‘દુર્ગા અષ્ટમીના પ્રસંગે હું મારા ભારતીય સાથીઓ અને દુનિયાભરમાં ઉત્સવ મનાવી રહેલા લોકોને શુભકામનાઓ પાઠવું છું. મા દુર્ગાના આશીર્વાદ સદાય આપણા પર બનેલા રહે, અને તે આપણા જીવનને ખુશહાલી અને સમૃદ્ધિથી ભરી છે. તેમના આશીર્વાદથી સમાજમાં હંમેશા બુરાઈ પર સારાપણાની જીત થાય અને દરેક પ્રકારનો અન્યાય સમાપ્ત થાય.’’
પંડિત દીનદયાળ ઉપાધ્યાયની જન્મશતાબ્દીની ઉજવણી અને સ્વામી વિવેકાનંદના શિકાગો સંબોધનની 125મી વર્ષગાંઠના પ્રસંગે વિદ્યાર્થી સંમેલનને પ્રધાનમંત્રીનું સંબોધન

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં વિજ્ઞાનભવનમાં પંડિત દીનદયાળ ઉપાધ્યાયની જન્મશતાબ્દીની ઉજવણી અને સ્વામી વિવેકાનંદના શિકાગો સંબોધનની 125મી વર્ષગાંઠ પર વિદ્યાર્થી સંમેલનને સંબોધન કર્યું હતું. પ્રધાનમંત્રીએ જણાવ્યું હતું કે, 125 વર્ષ અગાઉ આ જ તારીખે, જે તાજેતરમાં 9/11 તરીકે વધારે જાણીતી છે, આ જ દિવસે ભારતના એક યુવાન સંન્યાસીએ થોડા, પણ પ્રભાવશાળી શબ્દોથી સમગ્ર દુનિયાનું દિલ જીતી લીધું હતું અને દુનિયાને એકતા અને સમન્વયની તાકાત દર્શાવી હતી. તેમણે ઉમેર્યું હતું કે, 1893ની 9/11ની ઘટના પ્રેમ, સંવાદીપણું અને ભાતૃત્વ સાથે સંબંધિત હતી. પ્રધાનમંત્રીએ કહ્યું હતું કે, સ્વામી વિવેકાનંદે સામાજિક અનિષ્ટો સામે અવાજ બુલંદ કર્યો હતો, જે આપણા સમાજમાં પ્રવેશી ગયા હતા. તેમણે સ્વામી વિવેકાનંદની એ વાતને યાદ કરી હતી કે, ફક્ત રીતિરિવાજોથી વ્યક્તિ ઈશ્વર સાથે જોડાણ નહીં કરી શકે. તેમણે કહ્યું હતું કે, ‘જનસેવા’ એ જ ‘પ્રભુસેવા’ છે. સ્વામી વિવેકાનંદ ભાષણ આપવામાં માનતા નહોતા. તેમણે ઉમેર્યું હતું કે, તેમના વિચારો અને આદર્શોએ રામકૃષ્ણ મિશન મારફતે સંસ્થાકીય કાર્ય માટેનો માર્ગ પ્રશસ્ત કર્યો હતો. પ્રધાનમંત્રીએ ભારતમાં સ્વચ્છતા જાળવવા માટે સતત કામ કરનાર તમામ લોકોનો વિશેષ ઉલ્લેખ કર્યો હતો અને નોંધ્યું હતું કે, તેમણે જ વંદેમાતરમની ભાવનાને આત્મસાત કરી છે. પ્રધાનમંત્રીએ કહ્યું હતું કે, યુનિવર્સિટીની ચૂંટણીઓમાં પ્રચાર દરમિયાન વિદ્યાર્થી પાંખોએ સાફસફાઈને મહત્વ આપવું જોઈએ. તેમણે જણાવ્યું હતું કે, જે લોકો મહિલાનું સન્માન કરે છે, તેઓ જ સ્વામી વિવેકાનંદના સંબોધનના પ્રારંભિક શબ્દો – “અમેરિકાનાં ભાઈઓ અને બહેનો” – પર ગર્વ કરી શકે. પ્રધાનમંત્રીએ કહ્યું હતું કે, સ્વામી વિવેકાનંદ અને જમશેદજી ટાટા વચ્ચેનો પત્રવ્યવહાર સ્વામીજીની ભારતની સ્વનિર્ભરતા માટેની ચિંતા દર્શાવે છે. તેમણે ઉમેર્યું હતું કે, જ્ઞાન અને કુશળતા બંને સમાન મહત્વ ધરાવે છે. પ્રધાનમંત્રીએ કહ્યું હતું કે, હવે લોકો કહે છે કે 21મી સદી એશિયાની સદી છે. પણ લાંબા સમય અગાઉ સ્વામી વિવેકાનંદે ‘વન એશિયા’ની વિભાવના આપી હતી અને કહ્યું હતું કે, વિશ્વની વિવિધ સમસ્યાઓના સમાધાનો એશિયામાંથી મળશે. પ્રધાનમંત્રીએ કહ્યું હતું કે, રચનાત્મકતા અને નવીનતા માટે યુનિવર્સિટી કેમ્પસથી વધારે શ્રેષ્ઠ સ્થળ અન્ય કોઈ નથી. તેમણે ઉમેર્યું હતું કે, કેમ્પસમાં “એક ભારત, શ્રેષ્ઠ ભારત”ની ભાવનાને મજબૂત કરવા વિવિધ રાજ્યોની સંસ્કૃતિ અને ભાષાઓની ઉજવણી કરવા દિવસોનું આયોજન કરવું જોઈએ. પ્રધાનમંત્રીએ કહ્યું હતું કે, ભારતમાં પરિવર્તનનો પવન ફૂંકાઈ રહ્યો છે, આંતરરાષ્ટ્રીય ફલક પર ભારતનું મહત્વ વધી રહ્યું છે અને આ માટે જનશક્તિ જવાબદાર છે. તેમણે વિદ્યાર્થી સમુદાયની પ્રશંસા કરીને કહ્યું હતું કે, “નિયમોનું પાલન કરો, ભારતનો ડંકો વાગશે.”